am samstig hämer am halbi 3 müsse ufstah wil mer dä sunneufgang uf em haleakala, das isch dä grössti berg vo maui, go aluege sind. det obe ischs u kalt gsi, han gad wieder mit eu chöne mitfühle wies eu ez gaht i dä schwiiz;) es isch under 0 grad gsi und es hät sogar iis gah!!!! han gad wieder gmerkt das ich nöd für so kalts klima gmacht bin u bin dän au froh gsi won ich nachene chli an strand ha chöne go liige und mich wieder ufwärme;) aber dä sunneufgang hät sich glohnt gah isch en mega schöne gsi.  am mittag simer dän no go whale watching mache. uf em meer use händs es mikrofon is wasser glah und mer händ u glück gah und gad en wal ghöre singe! das isch mega speziell gsi dä wahl so zghöre und zwüsse das er irgendwo i dä nächi isch. mir händ dän au es paar gseh wo wasser id luft blase händ u vom einte han i no dä rugge gseh, aber leider ischs rächt wiit weg gsi und i han au keine ufgumpe gseh:( däfür hämer aber no en delfin gseh wo amene andere boot nahgschwumme isch und sogar 2i mal ufgumpet isch:D  wo mer wieder feste bode under dä füess gah händ simer no dä big sand beach go aluege. isch würkli en u grosse und schöne strand. kollegin u ich sind dän no chli ufeklätteret zum über dä ganz strand zluege. vo det obe häts dän no en wäg gah zum little sand beach dä hämer dän natürli au no welle go fötele, aber wo mer det abe gloffe sind chunt uf eimal en nackte maa us em busch!!!! zerst han i gmeint ich hebi eifach falsch glueget, wils doch rächt schnäll gange isch wie sich dän usegsellt hät han ich aber  richtig gseh, a däm strand häts no viel meh nackti lüüt gah wils en gheim fkk strand isch;) am abig hämer dän extra no es kerzli kauft zum dä ersti advänt fiire:) däzue häts frischi erdbeeri mit jogurt geh, hmmmm:)